Nöyrä ja sydämmellinen Kiitos Wirsi Armollisellen Keisarillen ja Korkiallen Esiwallallen Isällisen huolen pidon edestä suuren näljän aikana
1. v.

       Keisari
 Ja Nicolai ensimäinen,
       Haltia
 Ja majesteetti suuri!
       Kuuluisa
 Ja kunniasta rikas,
 Jonka nimi Ja myös toimi
       Kauwas kajahtaa.

 2. v.

       Valtias
 Awaran waltakunnan yli,
       Laupias
 Ja armollinen aiwan
       Kaikillen
 Kuin Häntä palwelewat
 Muistaa köyhät, Korjaa nöyrät
       Kunnia istuimell’.

 3. v.

       Sodassa
 Sankari sangen suuri ollut
       Turkissa
 Persiassa, Puolass pulski.
       Voittamaan
 On ollut woimallinen,
       Wiholliset
       Woimalliset
 Pojes poistamaan.

 4. v.

       Suomen maa
 Tunneppa onnes oikiasi
       Ollessas
 Hänen Valtikkaansa alla
       Kumarra
 Ja kiitä Keisaria,
       Antajata,
       Kantajata
 Isän sydäntä.

 5. v.

       Minä myös,
 Jos saisin olla ensimäinen
       Tässä työss’,
 Kuin muistutan nyt muillen,
       Nöyrimmäst
 Kumarran Keisaria,
       Että muisti
       Ja pois poisti
 Suuren puutoksen

 6. v.

       Suomen maa
 Ja pohjan puoli Suomen saarta
       Näljästä
 Jo oli nääntymässä.
       Keisari,
 Kuin kuuli tämän huudon,
       Sekä tiesi,
       Että löysi
 Magasiininsä.

 7. v.

       Iloiten,
 Sen isällisen huolen edest
       Kiitoksen
 Kannamme Keisarillen.
       Keisarin
 Istuimen edess’ weisaa
       Wanhat, nuoret,
       Pienet, suuret,
 Yksi mielisest’.

 8. v.

       Siunattu
 Ja kirkastettu kiiltäväksi
       Olkoon
 Nyt Keisarimme istuin.
       Paistakoon
 Ain onnen aamu rusko
       Majoissansa
       Muurissansa
 Keisarillemme!

 9. v.

       Rajoilla,
 Ympäri koko Waltakunnan,
       Waunuilla
 Ajakoon armo suuri.
       Rajana
 Tulinen olkoon muuri
       Wihollisen
       Woimallisen
 Miekkaa murtamaan.

 10. v.

       Julkisten
 Ja salaistenkin wihamiesten
       Neuwot kaikk’
 Kaatukoon päänsä päälle.
       Onneksi
 Kääntyköön Keisarille,
       Wihan nuolet,
       Wiekkaat juonet
 Kaikki hywäksi.

 11. v.

       Siunattu
 Ja kirkastettu kiiltäwäksi
       Olkoon myös
 Kuuluisa Keisarinna
       Ruhtinat
 Ja Keisarimme huone,
       Vanhat nuoret
       Pienet suuret
 Ijankaikkisest.

 12. v.

       Siunattu
 Ja kirkastettu kiiltäwäksi
       Olkoon myös
 Greivin Rehbinderimme
       Wiran työt
 Ja kaikki askeleensa,
       Joka kulki,
       Ja on tulkki
 Keisarillamme

 13. v.

       Suomen maa
 Kiitäppä miestä käytyvänsä
       Majoissas
 Omaksi onneksesi.
       Armossa
 Hän wastaanotti kaikki
       Köyhäin huudot,
       Nöyräin pyydöt
 Kärsiwäisesti.

 14. v.

       Siunattu
 Sinaatti suuri Suomen maassa,
       Kruunattu
 Nimessä Keisarimme
       Paistakoon
 Kuin kirkas päiwä paiste
       Onnen muuri
       Toiwo suuri
 Uniformussans.

 15. v.

       Siunatut
 Ne ensimäiset Käskyläiset
       Korkiat
 Ja Wirkamiehet kaikki,
       Tuomarit
 Tuomio istuimella,
       Jokaisellen
       Hakewallen
 Osans antamaan.

 16. v.

       Köyhillen
 Rikasten kansa yhtäläisest,
       Kaikillen
 Antamaan osa oikeen,
       Leskillen
 Ja onnettomill’ orwoill’
       Jotk’ ei jaksa,
       Että maksaa
 Kulkee Keisariin

 17. v.

       Siunatut
 Olkoon myös kaikki Esiwallan
       Personat
 Merellä että maalla
       Oikeutta
 Tekemään niillen kaikill’,
       Joitten sitä
       Hakee pitä
 Esiwallalta.

 18. v.

       Lewitköön
 Ne Esiwallan armo siiwet
       Edespäin
 Lapsillen Suomen maassa.
       Halla wuois,
 Kuin kutsuu Suomalainen
       Se nyt käskee
       Joka laskee
 Rikkaat köyhäksi.

 19. v.

       Toivossa,
 Me niinkuin lapset Keisarimme
       Helmoissa
 Rukoilem ruuwan apuu.
       Nälkä suur’
 Nyt lyöpi lapsianne
       Suomen maassa,
       Pohjan päässä
 Waltakuntaanne

 20. v.

       Isämme
 Awatkoon vielä akkunansa,
       Armossa
 Katsomaan kansan päälle:
       Palwelkoon
 Myös kansa nöyryydessä
       Esiwallan
       Kunnialla
 Aina edes päin.

 21. v.

       Minä myös,
 Kuin lapsi rakkaan Isäns syliin,
       Juoksen siis
 Nyt nöyryydestä täynnä;
       Ilmoitan
 Ja kirjoitan kans nimein:
       Tässä weisaa
       Ja myös laula
 Bengti Lyytinen

Pentti Lyytinen